CELEX: 62011CA0115
Language: sk
Date: 2012-10-04 00:00:00
Title: Vec C-115/11: Rozsudok Súdneho dvora (druhá komora) zo 4. októbra 2012 (návrh na začatie prejudiciálneho konania, ktorý podal Sąd Apelacyjny w Warszawie — Poľsko) — Format Urządzenia i Montaże Przemysłowe sp. z o.o./Zakład Ubezpieczeń Społecznych [Sociálne zabezpečenie — Určenie uplatniteľnej právnej úpravy — Nariadenie (EHS) č. 1408/71 — Článok 14 ods. 2 písm. b) — Osoba, ktorá je obvykle zamestnaná na území dvoch alebo viacerých členských štátov — Opakovane uzatvárané pracovné zmluvy — Zamestnávateľ so sídlom v členskom štáte zvyčajného bydliska zamestnanca — Závislá činnosť vykonávaná výlučne v iných členských štátoch]

24.11.2012   
            
            
               SK
            
            
               Úradný vestník Európskej únie
            
            
               C 366/11
            
         Rozsudok Súdneho dvora (druhá komora) zo 4. októbra 2012 (návrh na začatie prejudiciálneho konania, ktorý podal Sąd Apelacyjny w Warszawie — Poľsko) — Format Urządzenia i Montaże Przemysłowe sp. z o.o./Zakład Ubezpieczeń Społecznych
   (Vec C-115/11) (1)
   
   (Sociálne zabezpečenie - Určenie uplatniteľnej právnej úpravy - Nariadenie (EHS) č. 1408/71 - Článok 14 ods. 2 písm. b) - Osoba, ktorá je obvykle zamestnaná na území dvoch alebo viacerých členských štátov - Opakovane uzatvárané pracovné zmluvy - Zamestnávateľ so sídlom v členskom štáte zvyčajného bydliska zamestnanca - Závislá činnosť vykonávaná výlučne v iných členských štátoch)
   2012/C 366/17
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Apelacyjny w Warszawie
   
      Účastníci konania pred vnútroštátnym súdom
   
   
      Žalobkyňa: Format Urządzenia i Montaże Przemysłowe sp. z o.o.
   
      Žalovaný: Zakład Ubezpieczeń Społecznych
   
      Predmet veci
   
   Návrh na začatie prejudiciálneho konania — Sąd Apelacyjny w Warszawie — Výklad článku 14 ods. 2 písm. b) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35) v znení zmien a doplnení — Vymedzenie pojmov „osoba, ktorá je obvykle zamestnaná na území dvoch alebo viacerých členských štátov“ a „vyslaný pracovník“ — Pracovník zamestnaný v podniku usadenom v členskom štáte jeho pôvodu a vykonávajúci svoju prácu výlučne v iných členských štátoch Únie, ktorý si ponechal svoje bydlisko a stredisko svojich životných záujmov vo svojom štáte pôvodu
   
      Výrok rozsudku
   
   Článok 14 ods. 2 písm. b) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, v znení zmenenom a doplnenom nariadením Rady (ES) č. 118/97 z 2. decembra 1996, zmenenom a doplnenom nariadením Európskeho parlamentu a Rady (ES) č. 1992/2006 z 18. decembra 2006, sa má vykladať v tom zmysle, že za okolností, aké sú v spore vo veci samej, sa na osobu, ktorá v rámci opakovane uzatváraných pracovných zmlúv definujúcich ako miesto výkonu práce územie viacerých členských štátov, pracuje v skutočnosti počas doby trvania každej z týchto zmlúv iba na území jedného z týchto členských štátov, nemôže vzťahovať pojem „osoba, ktorá je obvykle zamestnaná na území dvoch alebo viacerých členských štátov“ v zmysle tohto ustanovenia.
   
      (1)  Ú. v. EÚ C 152, 21.5.2011.